Independence Day: लाल किले की प्राचीर से PM नरेंद्र मोदी ने पेश की 'सबल भारत की बुलंद तस्‍वीर'  
पीएम मोदी ने अपने भाषण के जरिये मजबूत इरादों को जता दिया
पीएम ने कहा- सोया हाथी जग गया है और चल पड़ा है 
कहा- दुनिया विश्‍वास और भरोसे के साथ भारत की ओर देख रही है
प्रधानमंत्री नरेंद्र मोदी ने लाल किले के प्राचीर से अपने भाषण में सरकार द्वारा पिछले चार सालों में किए गए काम का ब्‍योरा पेश किया और कहा कि देश के विषय में जो नकारात्‍मक धारणा बन गई थी, हमने उसे बदल दिया है. बिचौलियों और भ्रष्‍टाचारियों का सफाया हो गया है. प्रधानमंत्री नरेंद्र मोदी ने अपने भाषण में जम्‍मू एवं कश्‍मीर और लद्दाख का भी ज़िक्र किया और कहा कि हम सबका विकास चाहते हैं. उन्‍होंने कहा कि हम गोली और गाली से नहीं, सबको गले लगाकर आगे बढ़ना चाहते हैं. अपने भाषण में प्रधानमंत्री ने राजस्‍थान और मध्‍य प्रदेश का ज़िक्र करते हुए कहा कि रेप के एक मामले में यहां काफी तेज़ी से फैसला हुआ और फांसी की सज़ा सुनाई गई. उन्‍होंने कहा कि कानून अपना काम कर रहा है और समाज को भी सजग होना चाहिए. ज्ञात हो कि राजस्‍थान और मध्‍य प्रदेश में इसी वर्ष चुनाव होने हैं.